CELEX: 62010TN0422
Language: lt
Date: 2010-09-15 00:00:00
Title: Byla T-422/10: 2010 m. rugsėjo 15 d. pareikštas ieškinys byloje Emme prieš Komisiją

20.11.2010   
            
            
               LT
            
            
               Europos Sąjungos oficialusis leidinys
            
            
               C 317/35
            
         2010 m. rugsėjo 15 d. pareikštas ieškinys byloje Emme prieš Komisiją
   
   (Byla T-422/10)
   ()
   2010/C 317/64
   Proceso kalba: italų
   
      Šalys
   
   
      Ieškovė: Emme Holding SpA (Peskara, Italija), atstovaujama advokatų G. Visconti, E. Vassallo di Castiglione, M. Siragusa, M. Beretta, P. Ferrari
   
      Atsakovė: Europos Komisija
   
      Ieškovės reikalavimai
   
   
               —
            
            
               Panaikinti arba sumažinti baudą, kurią 2010 m. birželio 30 d. (byla COMP/38.344 — Įtempiamoji armatūra) Komisija skyrė Emme Holding;
            
         
               —
            
            
               Priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šiuo ieškiniu ginčijamas tas pats sprendimas kaip ir byloje T-385/10, ArcellorMittal Wire France ir kt. prieš Komisiją.
   Ieškovė konkrečiai teigia:
   
               —
            
            
               kad nepagrįsta ją kaltinti vienu ir tęstiniu pažeidimu, kurį sudarė Europos kartelių (Europos klubas) ir nacionalinių ar regioninių kartelių (Italijos klubas, Ispanijos klubas ir Pietų susitarimas) visuma. Iš tiesų ji niekada nedalyvavo (nei aktyviai, nei pasyviai) darant minėtą pažeidimą Europos mastu. Be to, Trame nežinojo apie galimus regioninius ar nacionalinius kartelius kitose šalyse, išskyrus Italiją;
            
         
               —
            
            
               kad sprendime atsižvelgiama ir į 7 gijų kabelius ir į 2 ar 3 gijų kabelius. Ieškovė teigia, kad 3 gijų kabeliai niekada nebuvo Italijos klubo kartelio dalykas. Taigi apskaičiuojant baudos sumą negalima atsižvelgti į šio produkto sugeneruotą apyvartą.
            
         Ieškovė taip pat prašo sumažinti baudą, nes jos dalyvavimas darant pažeidimą yra nereikšmingas ir dėl to, kad ji neturėjo gebėjimų prisidėti prie pažeidimo.